Document ID: 32007D0625

ODLOČBA KOMISIJE
z dne 27. septembra 2007
o spremembi Odločbe 2006/802/ES glede podaljšanja obdobja uporabe načrtov za izkoreninjenje klasične prašičje kuge pri divjih prašičih in cepljenja navedenih prašičev in prašičev na gospodarstvih v izrednih situacijah proti navedeni bolezni v Romuniji
(notificirano pod dokumentarno številko C(2007) 4458)
(Besedilo v romunskem jeziku je edino verodostojno)
(2007/625/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 2001/89/ES z dne 23. oktobra 2001 o ukrepih Skupnosti za nadzor nad klasično prašičjo kugo (1) ter zlasti drugega pododstavka člena 16(1), drugega pododstavka člena 19(3) in četrtega pododstavka člena 20(2) Direktive,
ob upoštevanju naslednjega:
(1)
Odločba Komisije 2006/802/ES z dne 23. novembra 2006 o odobritvi načrtov za izkoreninjenje klasične prašičje kuge pri divjih prašičih in cepljenja navedenih prašičev in prašičev na gospodarstvih v izrednih situacijah proti navedeni bolezni v Romuniji (2) je bila sprejeta kot eden od številnih ukrepov za odpravo klasične prašičje kuge.
(2)
Romunske oblasti so obvestile Komisijo o razvoju te bolezni v Romuniji.
(3)
Glede na epidemiološko stanje v Romuniji je primerno podaljšati obdobje uporabe odobrenih načrtov za izkoreninjenje in cepljenja v izrednih situacijah.
(4)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Člen 8 Odločbe 2006/802/ES se nadomesti z naslednjim:
„Člen 8
Uporaba
Ta odločba se uporablja do 31. decembra 2007.“
Člen 2
Ta odločba je naslovljena na Romunijo.
V Bruslju, 27. septembra 2007

Labels: 0
18
20
6